ტატიანა კოსინცევა

ტატიანა კოსინცევა (Татьяна Анатольевна Косинцева დ. 11 აპრილი, 1986, არხანგელსკი,რსფსრ, სსრკ) - რუსი მოჭადრაკე, დიდოსტატი 2007-წლიდან. ორგზის ევროპის ინდივიდუალური ჩემპიონი ქალთა შორის და სამგზის რუსეთის.  ნაკრების შემადგენლობაში ორგზის ოლიმპიური  და სამგზის ევროპის ჩემპიონი. 
ბიოგრაფია
ჭადრაკის თამაში 6 წლისამ ისწავლა, უფროს და ნადეჟდასთან ერთად. ერთხელ როცა ცეკვიდან ბრუნდებოდნენ შემთხვევით საჭადრაკო კლუბში შეიარეს და ამ სპორტის შესწავლა გადაწყვიტეს. ბავშვობაში მასზე დიდი გავლენა იქონია მსოფლიოს ექს-ჩემპიონის ალექსანდრე ალიოხინის  წიგნმა პარტიებზე, ასევე დიდი შთაბეჭდილება მოახდინა გარი კასპაროვმა და ბობი ფიშერმა. 
1996 წელს კალა გალდანაში 10 წლამდელ გოგონათა შორის მსოფლიოს ჩემპიონატზე ვერცხლის მედალი მოიპოვა, ხოლო ევროპაზე ოქრო. მეორე ადგილს დასჯერდა 1997 წელს კანშიც, 12 წლამდელ გოგონათა მსოფლიოს პირველობაზე. ვერცხლის მედლები მოიგო ევროპაზე გოგონებში, 1998 წელს  12 წლამდელებში და 2000 წელს 18 წლამდელებში. 
2001 წელს ქალთა შორის დიდოსტატს წოდება მიიღო.
2002 წელს ელისტაში მანდილოსებში რუსეთის ჩემპიონი გახდა  და იგივე შედეგი 2004. Tatiana Kosintseva wins Russian Championship. და 2007 წლებშიც აჩვენა. 2004 წელს ბილში Accentus Ladies Tournament ტურნირი მოიგო. Ladies Tournament the clear winner was Tatiana Kosintseva, who just three weeks ago won the Russian Women's Championship in Kazan..., ხოლო 2006-ში რუსეთის ქალთა ჩემპიონატზე მეორე იყო. Russian Women's Chess Championship Superfinal 2006.. 2004 წელს საერთაშორისო ოსტატის წოდება მიიღო. 2003 წელს ქალთა ევროპის  ინდივიდუალურ ჩემპიონატზე სილივრში ბრინჯაოს მედალი აიღო, ხოლო 2007 წელს დრეზდენში ოქრო (მესამეზე მისი და ნადეჟდა გავიდა). ევროპის ჩემპიონობა გაიფორმა ორი წლის შემდეგ. Tatiana Kosintseva new European Women's Champion 2009. სანქტ-პეტერბურგში, სადაც სომეხ ლილიტ მკრტჩიანთან ერთად პირველზე გავიდა და პლე-ოფში სძლია 1,5:0,5. ამდენი წარმატებების ფონზე რეიტინგში საკმაო ქულები დააგროვა და იმავე წელს ფიდემ დიდოსტატის წოდება უბოძა.
2010 წელს რუსეთის დამსახურებული სპორტსმენი გახდა.
ევროპის ჩემპიონატზე ტატიანამ კიდევ ორი მედალი მოიგო, 2012-ში და 2014-ში ვერცხლები. 
2012-ში სწრაფ ჭადრაკში ქალთა ევროპის ოქრო მოიგო . Gaziantep: Tatiana Kosintseva wins European Rapid., 2014-ში კი ბლიცში ქალთა მსოფლიოს ჩემპიონატზე ბრინჯაო.

ნაკრები
ქალთა საჭადრაკო ოლიმპიადა
რუსეთის ნაკრებში 2002 წელს ოლიმპიადაზე სათადარიგო დაფაზე იყო, თუმც 12 პარტია ითამაშა, 11 ქულა დააგროვა და ჩაო სიუესთან ერთად ინდივიდუალური ოქროც აიღო, ნაკრებმა კი ვერცხლი. მეორე დაფაზე იყო და ბრინჯაო აიღო 2004-ში მალიორკაზე.  მეორე დაფაზე კიდევ  ორ ოლიმპიადაზე ითამაშა, 2006-ში ტურინში ვერცხლი მოპიოვა, ხოლო 2008-ში დრეზდენში მეოთხეზე გავიდა. 
2010-ში ხანტი მანსიისკში პირველ დაფაზე გადაინაცვლა, მეორეზე კი მისი და ნადეჟდა იყო. კოსინცევებმა მაღალ დონეზე ჩაატარეს ჩემპიონატი, ნაკრებს ჩემპიონობა მოუნაგრეს და პირადულშიც მცირე ოქროები დაიბნიეს. კვლავ პირველი დაფა და ოქრო იყო 2012-ში სტამბოლშიც. 
ევროპის გუნდური ჩემპიონატი
2005 წელს გეტებორგში სათადარიგო დაფაზე გამოვიდა, ნაკრებმა ბრინჯაო აიღო, თვითონ კი ოქრო.
2007 წელს კრეტაში მეორე დაფაზე მოთამაშემ იჩემპიონა, ინდივიდუალურად კი ბრინჯაო მოიგო. ზედიზედ ორჯერ მეორე დაფაზე იჩემპიონა 2009 წელს ნოვო-სადში და 2011-ში პორტო კარასში. საბერძნეთში ტატიანანამ ინდივიდუალურადაც იყოჩაღა და მცირე ოქრო აიღო.
ქალთა მსოფლიოს გუნდური ჩემპიონატი
ნაკრების შემადგენლობაში ქალთა მსოფლიოს ჩემპიონატზე სამჯერ იასპარეზა და სამივეჯერ ვერცხლი მოიგო. 2007 წელს ეკატერინბურგში და 2009 წელს ნინგბოში პირველ დაფაზე იჯდა, 2011-ში მარდინში კი მეორეზე. 2007-ში თავის დაფაზე მცირე ვერცლიც მოიგო.
ქალთა მსოფლიოს ჩემპიონატი
2004
2004 წელს ელისტაში, 64 ქალიან ნოკაუტ-ჩემპიონატზე მე-16 ნომრად იყო განთესილი და ორი ეტაპი გადალახა. ჯერ ჰუან ციანს მოუგო 2,5:1,5, შემდეგ ჰოან თან თანგს 1,5:0,5 და ინდუს ჰამპი კონერუსთან წააგო 1:3.
2006
კვლავ მესამე ეტაპიდან გამოვარდა ეკატერინბურგში, სადაც მე-11 ნომერი იყო.  ჯერ ინდუს სუბარამან მენასკეშ სძლია 2:0, შემდეგ აშშ-ელ ირინა კრუშს 1,5:0,5 და ჩინელ ქსუ იუჰიასთან დამარცხდა 0,5:1,5
2008
„ტრადიციას“ არ უღალატა და ისევ მესამე ეტაპიდან გამოვარდა ნალჩიკში. ჯერ უზბეკ ნაფისა მუმინოვას სძლია 2:0, შემდეგ აშშ-ის სახელით მოასპარეზე ანა ზატონხინს და შემდეგ თანამემამულე ალეკსანდრ კოსტენიუკთან დამარცხდა 0,5:1,5.
2010
მეოთხე ნომერი იყო ანტაქიაში და მხოლოდ ერთი ეტაპი გადალახა. ეგვიპტელი მონა ხალედის ძლევის 2:0 შემდეგ, ბერძენ იელენა დემბოსთან 0,5:1,5 დამარცხდა.
2012
ხანტი-მასნიისკში მე-11 ნომრად ნომრად იყო განთესილი და მესამე ეტაპიდან დამ, ნადეჟდამ გამოადგო 2,5:3,5. მანამდე ტატიანამ ერთნაირი ანგარიშებით 1,5:0,5,  ყაზახი მადინა დავლეტბაიევა  და უნგრეთის სახელით მოასპარეზე ჰოან თან თანგი დაამარცხა
2015
სოჭში მე-17 ნომრად იყო და მხოლოდ ერთ ეტაპი გადალახა. ინდუს მარი ან გომესის 5:4 ძლევის შემდეგ რუს ალისა გალიამოვასთან წააგო 0,5:1,5.  
ფიდეს ქალთა გრან-პრი
2009-2011 წლის გათამაშებაში, ოთხი ტურნირიდან სამში გამოვიდა, 20 ქალში მეოთხეზე გავიდა და მსოფლის ჩემპიონთან ტიტულისთვის შეხვედრის უფლება ვერ მოიპოვა. სამიდან ერთის, 2010 წლის აპრილში, ნალჩიკის ტურნირი მოიგო, ზაფხულში კი ჯერმუკში მეორეზე გავიდა (პირველზე ქართველი ნანა ძაგნიძე იყო).
2011-2012 წლებში ექვსიდან ოთხ ტურნირზე გამოვიდა და 22 ქალში მეათე იყო.
კვლავ მეათე იყო 2013-2014-ის ციკლში.
ოჯახი
ყავს მოჭადრაკე და ნადეჟდა, რომელთაც ერთ მწვრთნელი იური დოჰოიანი ავარჯიშებს.
დებმა 2008-ში არხანგელსკში, ჩრდილო ფედერალურ უნივერსიტეტში იურიდიული ფაკულტეტი დაამთავრეს. 
სქოლიო

რესურსები ინტერნეტში
https://www.365chess.com/players/Tatiana_Kosintseva
https://www.chessgames.com/perl/chessplayer?pid=53061
http://www.olimpbase.org/playersw/9pj7bxhj.html
https://ratings.fide.com/profile/4133471
http://www.olimpbase.org/playersw/9pj7bxhj.html

კატეგორია:ჭადრაკის დიდოსტატები
კატეგორია:ჭადრაკის დიდოსტატები ქალთა შორის
კატეგორია:რუსი მოჭადრაკეები
კატეგორია:დაბადებული 21 აპრილი
კატეგორია:დაბადებული 1986
კატეგორია:მსოფლიო ჩემპიონატი ჭადრაკში ქალთა შორის
კატეგორია:ცოცხალი ადამიანები